หนูปวดท้องข้างขวาตรงท้องน้อยปวดได้ประมาณ1วัน วันที่2ปวดที่ข้างซ้าย2วัน เมื่อว่าปวดท้องที่ข้างขวาปวดไม่มาดแต่มาวันนี้รู้สึกว่าปวดท้องข้างขวามากๆ เวลาเดินมันจะปวดมาก เวลาขับรถตกหลุมเล็กมันก็ปวดเหมือนกันค่ะ หนูอยากทราบว่าเป็นอะไรค่ะ
สวัสดีครับสำหรับอาการปวดท้อง สามารถเกิดได้หลากหลายสาเหตุดังนี้1.ไส้ติ่งอักเสบ(Acute appendicitis) จะมีอาการ ปวดบริเวณรอบสะดือนำมาก่อน หลังจากนั้นจะมีอาการปวดตลอดเวลาที่ท้องด้านขวา มีไข้ เบื่ออาหาร อาเจียน2.กระเพาะปัสสาวะอักเสบ(Cystitis) เกิดจากการติดเชื้อแบคทีเรีย ทำให้กระเพาะปัสสาวะอักเสบ จะมีอาการปวดปัสสาวะบ่อย ปัสสาวะทีละน้อยๆ ปัสสาวะสีขุ่น ปวดหน่วงบริเวณท้องน้อย3.อุ้งเชิงกรานอักเสบ(Pelvic inflammatory disease) เกิดจากการติดเชื้อ Neisseria gonorrhea หรือเชื้อ Chlamydia ที่บริเวณระบบสืบพันธ์เพศหญิง มดลูก ปีกมดลูก รังไข่ มีอาการปวดบริเวณท้องน้อย ปวดบริเวณด้านซ้าย หรือขวา มีไข้ มีตกขาวผิดปกติ สีเหลืองคล้ายหนอง แสบคันช่องคลอดอาการปวดท้องอาจมีสาเหตุดังที่ได้กล่าวไป แนะนำให้มารับการตรวจเพิ่มเติม เพื่อทำการวินิจฉัยโรค และรักษาที่โรงพยาบาลครับ